# Albuminpapír

### A Wikipédiából, a szabad lexikonból.

## [szerkesztés] Története

Fényképészeti pozitívanyag. Kimásolópapír. Louis Désiré Blanquart-Evrard 1850-es találmányán alapul. Az 1850-es évektől a század utolsó évtizedeiig az uralkodó pozitívtechnika volt. Helyébe kb. az 1870-es évek végétől az un. emulziós kimásolópapírok léptek. (kollódiumos Celloidin, zselatinos Aristo, növényi fehérje kötőanyagú Alboidin és más, nem tojásalbumin hordozojú anyagok.)

A vizit-, és másféle kártyák divatjának első időszakában a leggyarabban használt anyagtípus. Lásd még: André Disdéri

## [szerkesztés] Az eljárás

Vékony papírt albumin (speciálisan előkészített tojásfehérje) réteggel - amelybe oldott kloridsókat adagolnak - vonnak be egyik oldalán. Száradás után ezüstnitrát oldattal kezelik s ennek eredményeképpen ezüstklorid és némi szabad ezüstnitrát kerül a rétegbe.

Az így elkészített anyagra negatívról, másolókeretben kontaktmásolatot készítenek. (A kép a fény hatására - előhívás nélkül - alakul ki az anyagon: ezt jelenti a kimásolópapír) Mikor a megfelelő (szemre a kelleténél kissé sötétebb) fedettséget elérte vízzel kimossák a felesleges ezüstnitrát maradványt, majd nátriumtioszulfáttal eltávolítják az exponálatlanul maradt ezüstkloridot és ezután újabb mosással a tioszulfátmaradványokat is.

Tartósítás és a képminőség javítása érdekében aranyszínezéssel fejeződött be a kidolgozás általános esetben. Ez aranykloridot tartalmazó oldattal történt, melyből sokféle, különböző összetételű változat volt használatos.

## [szerkesztés] Külső hivatkozások

- Történeti Fotóeljárások Magyarországon
- Archaltfotokonzerv - Fototechnika-Történeti (Egészen) Kis Lexikon.

### [szerkesztés] Angolul

- Make Albumen Paper
- Albumen

A lap eredeti címe "http://hu.wikipedia.org../../../a/l/b/Albuminpap%C3%ADr.html"

Kategória: Képrögzítési eljárások

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Русский